340 
Pedes tertii paris exiguæ magnitudinis , coxis secundi 
paris vix tertia parte longiores iisque triplo pæne graciliores, 
conici, prorsus directi, recurvi. Coxæ conicæ, brevissimæ, 
tertia parte crassiores quam longiores. Troclianteres conice 
cylindrici, medio leviter constricti, triplo longiores quam cras- 
siores, coxis duplo et dimidio longiores iisque duplo pæne 
tenuiores, tubercullis nonnullis conicis, breviter setigeris sub 
apicem lateris posterioris scabrati carinaque ejusdem lateris 
muniti stridulatoria , areæ tuberculosæ coxarum secundi paris 
accommodata, dentibus septenis, brevibus, conicis, acutis, 
distantibus, ad apicem troclianteris versus sensim decrescen- 
tibus armata. Femora pusilla, breviter conica, æque crassa 
ae longa, trochanteribus quintuplo breviora iisque continua, 
tuberculis munita binis trinisve, breviter setigeris, sub apicem 
lateris posterioris. Tibiæ perpusillæ, breviter conicæ, duplo 
crassiores quam longiores, femoribus duplo breviores iisque 
conice continuæ.. Ungulæ perexiguæ, conicæ, subrectæ, tibiis 
quintuplo minores. 
Larva integumentis pertenuibus, mollis, clavata, qua- 
druplo longior quam crassior, angulate incurva, parte thora- 
cica dimidio angustiore quam parte abdominali posteriore, 
tota pilis gracilibus, brevioribus parce aspersa, pallida, capite 
pedibusque flavidis, condylis mandibularibus capitis, parte 
scissoria molaque mandibularum fusce nigris. Segmenta dor- 
salia omnia integra, quinque priora abdominis tuberculis per- 
minutis, breviter setigeris aspersa. Annulus analis acute ex- 
pressus, capite duplo latior, supra deplanate descendens, 
inermis. Apertura analis superior, transversa, acute angulata. 
Valvulæ anales acute expressæ; valvula superior quadrata, 
parte terminali sulco transverso sejuncta, conica, inferior 
ampla, transverse lunata, post truncata, sulcis profundiori- 
bus in areas septem, subtriangulas , majores minoresque, 
syrametrice ordinatas divisa. 
Spiracula conice orbiculata; area respiratoria extra bullam 
sita, breviter reniformis, dimidia parte longior quam latior, 
bulla tertia parte latior, oriiiciis rotundatis, minutis, in series 
transversas, confertas, curvatas, sinuatas undulatasve redactis. 
